jkorsvik/nowiki_second_scrape_merged huggingface dataset:
Mike Marsh

Michael Lawrence «Mike» Marsh (født 4. august 1967 i Los Angeles) er en tidligere amerikansk friidrettsutøver.
Marsh studerte ved University of California i Los Angeles, hvor han trente sprint. I collegetiden var hans fremste prestasjon en tredjeplass i det amerikanske studentmesterskapet.
Under OL 1992 i Barcelona vant han gull på 200 meter, foran namibieren Frankie Fredericks (sølv) og landsmannen Michael Bates (bronse), i tillegg til gull på 4 x 100 m stafett, sammen med lagkameratene Leroy Burrell, Dennis Mitchell og Carl Lewis, foran lagene fra Nigeria og Cuba.
Under OL 1996 i Atlanta deltok han igjen på USAs stafettlag, som tok sølv etter at laget overraskende måtte se seg slått av Canada.


== Referanser ==


== Eksterne lenker ==
(de) Mike Marsh – Munzinger Sportsarchiv 
(en) Mike Marsh – Olympics.com 
(en) Mike Marsh – Olympic.org 
(en) Mike Marsh – Olympedia 
(en) Mike Marsh – Sports-Reference (OL-resultater – arkivert) 
(en) Mike Marsh – World Athletics
Lindy Remigino

Lindy John Remigino (født 3. juni 1931 i Elmhurst i Queens i New York, død 11. juli 2018 i Newington) var en amerikansk friidrettsutøver. Under OL 1952 i Helsingfors ble han dobbelt olympisk mester.
At Remigino i det hele tatt kvalifiserte seg til OL, kom som en overraskelse. Tidligere år hadde han bare avstedkommet middels sterke resultater, men under uttaksstevnet kom han på andreplass.
100 meter-finalen på Olympiastadion ble en av lekenes mest spennende øvelser. Samtlige seks løpere passerte mållinjen på tider mellom 10,4 og 10,5 sekunder. Først trodde man at jamaicaneren Herb McKenley hadde vunnet, men etter målfoto ble Remigino utropt til vinner. Senere vant Remigino nok en gullmedalje med det amerikanske stafettlaget.


== OL-medaljer ==
 1952  Helsingfors - Gull i friidrett, 100 meter menn  USA
 1952  Helsingfors -  Gull i friidrett, 4 x 100 m stafett, menn  USA


== Referanser ==


== Eksterne lenker ==
(en) Lindy Remigino – Olympedia 
(en) Lindy Remigino – Sports-Reference (OL-resultater – arkivert) 
(en) Lindy Remigino – USATF 
(en) Lindy Remigino – Track and Field Statistics
Aeronautical Information Publication

Aeronautical Information Publication (AIP) er definert av ICAO som en publikasjon utgitt av, eller med tillatelse av, gjeldende statlig eller nasjonal myndighet og inneholdende luftfartsinformasjon av varig natur som er viktige for flytrafikk. De er utformet slik at de fungerer som en manual som inneholder en grundig redegjørelse for regler, prosedyrer og annen informasjon av viktighet for flytrafikk i landet som omtales. De er vanligvis utstedt av eller på vegne av den sivile luftfartsadministrasjonen.
Struktur og innhold i dokumentet er standardisert etter internasjonale avtaler via ICAO. AIP-er består normalt av tre deler, – GEN (general), ENR (en route) og AD (aerodrome). Dokumentet inneholder kart; flesteparten av disse er i AD seksjonen hvor alle offentlige flyplasser beskrives med detaljer og kartblad.
AIP-er blir holdt løpende oppdatert via revisjoner som publiseres fortløpende. Endringer blir publisert etter en rotasjon kjent som AIRAC (Aeronautical Information Regulation And Control), hvor det blir publisert en oppdatering per 28 dager. Dette omtales som Single AIRAC. Publiseringer innenfor 56 dager omtales som Double AIRAC. Disse publiseringene skal være mottatt i god tid forut for endringer slik at brukere av slike luftfartsdata kan oppdatere sine flight management systems (FMS) i god tid før endringene blir gjennomført. Mindre viktige endringer kan publiseres utenfor den normale rotasjonen.
I enkelte land er AIP-er uformelt omtalt som Airman's Manual og som Air Pilot.
Friidrett under Sommer-OL 1956

Friidrett under Sommer-OL 1956. Det ble konkurrert i 33 grener, 24 for menn og 9 for damer, i friidrett under Sommer-OL 1956 i Melbourne. USA ble beste nasjon foran Sovjetunionen. Den amerikanske sprinteren Bobby Joe Morrow vant tre gull.


== Medaljesammendrag ==


=== Menn ===


=== Kvinner ===


== Medaljer ==


== Herrer ==


=== 100 m ===


=== 200 m ===


=== 400 m ===


=== 800 m ===


=== 1500 m ===


=== 5000 m ===


=== 10000 m ===


=== Maraton ===


=== 110 m hekk ===


=== 400 m hekk ===


=== 3000 m hinder ===


=== 4 x 100 m stafett ===


=== 4 x 400 m stafett ===


=== 20 km kappgang ===


=== 50 km kappgang ===


=== Høydehopp ===


=== Stavsprang ===


=== Lengde ===


=== Tresteg ===


=== Kule ===


=== Diskos ===


=== Slegge ===


=== Spyd ===


=== Tikamp ===


== Damer ==


=== 100 m ===
Betty Cuthbert satte olympisk rekord med 11,4 i forsøksheaten.


=== 200 m ===


=== 80 m hekk ===


=== 4 x 100 m stafett ===


=== Høydehopp ===


=== Lengde ===


=== Kule ===


=== Diskos ===


=== Spyd ===


== Eksterne lenker ==
Resultater Arkivert 31. desember 2008 hos Wayback Machine. på sports-reference.com
Vought F4U Corsair

Vought F4U Corsair var et amerikansk jagerfly som hovedsakelig ble brukt av den amerikanske marinen under andre verdenskrig. Flyet ble produsert av Vought.
Flyet var et enseters jagerfly spesielt utviklet for å ta av fra, og lande på hangarskip. Den meget karakteristiske «knekken» på vingene, gjorde at understellet kom lengre ned enn selve flykroppen. Dette tillot et kort og robust understell, noe som var nødvendig for landing på hangarskip. Vingene hadde hengslet feste så de kunne slåes opp, og dermed gjorde flyet mindre plasskrevende ved parkering på dekk. 

Corsair regnes som et av de mest effektive amerikanske jagerflyene som tok del i den andre verdenskrig. Flytypen forbindes stort sett med krigen i Stillehavet, men Corsair ble også brukt i Europa, av Fleet Air Arm, og tok blant annet del i et angrep på Tirpitz 3. april 1944. Selv om produksjonen opphørte i 1952, tok det også del i Koreakrigen, og i den såkalte «Fotballkrigen» mellom El Salvador og Honduras så sent som i 1969.


== Spesifikasjoner ==


== Litteratur ==
Abrams, Richard. F4U Corsair at War. London: Ian Allan Ltd., 1977. ISBN 0-7110-0766-7.
Bell, Dana. F4U-1 Corsair, Vol. 1, Aircraft Pictorial, No. 7. Tucson: Classic Warships Publishing, 2014. ISBN 978-0-9857149-7-0.


== Eksterne lenker ==
Airliners.net-foto
Myra (rapper)

Regina Tucker, bedre kjent som MYRA (født 8. desember 1994), er en rapper og låtskriver fra Kløvheim i Alver. Stilmessig spiller hun en krysning mellom ulike sjangre, hovedsakelig alternativ hiphop med R&B-elementer.


== Musikkarrière ==

Myras karriere startet i baksetet på en Uber i 2016, hvor sjåføren satte på noen instrumentaler, og Myra begynte å freestyle-rappe. Sjåføren ble imponert, og kjørte henne til et musikkstudio. Studiobesøket resulterte i hennes første låt «Hold An», som ble sluppet på SoundCloud seint på høsten 2016, og Leo Ajkics erklæring på sosiale medier om at «Bransjen sover, men våkner snart». Dette førte bl. a. til at Dagbladet og Bergens Tidende skrev dyptgående artikler om henne, og by:Larm øyeblikkelig bestilte artisten til programmet sitt. Vinteren 2017 ga hun ut låten «Ventet på deg» i samarbeid med Lars Vaular. Nykommerens bidrag gjorde låten til et av Vaulars sterkeste øyeblikk i 2017. Etter dette fikk hun i oppdrag å synge Bergens nasjonalsang «Nystemten» før Cecilia Brækhus gikk inn i bokseringen på Koengen i Bergen under Battle of Bergen – The Real Homecoming, arrangert 9. juni 2017. 2018-låtutgivelsen «Føler Meg Selv» ble videre belønnet som Ukens låt på NRK P3. Myra uttalte i denne sammenheng, at «Folk har mange forventninger til hva jeg skal være, men jeg prøver mest å bare være meg selv».
Hun ble nominert i klassen årets nykommer foran P3 Gull 2018. Hun vant Edvard-prisen 2020 i klassen tekst for teksten til låten «Hjemløs i egen by». Høsten 2020 var hun en av deltakerne i NRK1s sangkonkurranse Stjernekamp.


== Oppvekst ==
Høsten 1998 flyktet Regina og familien vekk fra borgerkrigen i Sierra Leone, og til Norge. Hun tilbrakte en tid på barnehjem, og det var på denne tiden hun fikk sin aller første CD-plate, og begynte med sang. Da hun var 10 år flyttet hun til en fosterfamilie på Osterøy, og året etter ble hun etterlyst av politiet for å rømme hjemmefra, for å besøke familien sin.


== Diskografi ==
SolosinglerHold An (2016)
Ventet på deg (2017), med Lars Vaular
Link opp (2017)
Lever i bassen (2017)
Evig dag (2017)
Føler meg selv (2018)
Opplevelse og kos (2018) feat Maya Vik og Vin og Rap
Ekspremsport (2018)
Stylist (2019)
Dette er mitt navn (2019)
Motorola (2019)
Hjemløs i egen by (2019)
Hundre (2020)
Dum & deilig (2020)
Tørstig (2020)
Dovre faller (2021)


== Referanser ==


== Eksterne lenker ==
(en) MYRA – kategori av bilder, video eller lyd på Commons 
(en) Myra på Internet Movie Database 
(en) Myra på Spotify
Duge kraftverk

Duge kraftverk er et vannkraftverk i Siravassdraget i Sandnes kommune (fra 1. januar 2020, før Forsand kommune) i Rogaland fylke. 
Kraftverket ble satt i drift i 1973. Verket utnytter et fall på 240 meter mellom Svartevatn-magasinet og Gravatn. 
Svartevatn er oppdemmet med en 130 meter høy steinfyllingsdam. Vannet reguleres mellom 899 og 780 moh og magasinet inneholder maksimalt 1 400 millioner m³ vann.
Kraftverket ligger på grensen mellom Sandnes og Sirdal kommuner.
Det er installert to vertikale francisturbiner på totalt 200 MW. Midlere netto årsproduksjon er på 248 GWh. 
Turbinene er reversible pumpeturbiner og de kan således pumpe vann tilbake i magasinet for lagring av vann for senere produksjon. 
Etter at vannet har vært brukt i kraftverket, føres det igjennom er 12 km lang tunnel til Gravatn.
Eier er Lyse produksjon (41,1%), Statkraft (32,1%), Skagerak Kraft (14,6%) og AEP (12,2%).
Kraftverket inngår i Sira-Kvina utbyggingen.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Sira-Kvina Kraftselskap
Agder Energi
Skagerak Kraft
O-ring

En O-ring er en endeløs ring med sirkulært tverrsnitt (o-formet). Den blir brukt både som dynamisk og statisk tetning. Det vanligste materialet er nitril gummi, men o-ringer lages i mange ulike gummi- og plastmaterialer.


== Se også ==
Rørgjenger
Karol Scheiblers palass

Karol Scheiblers palass (polsk Pałac Karola Scheiblera) ligger ved Seiersplassen (det tidligere Vanntorget) i Łódź. Det er en av tre palassresidenser i det urbanistiske komplekset Księży Młyn.
Palasset ble opprinnelig reist som en beskjeden, enetasjes bygning i 1856, og var fra den tid av fabrikantens faste bosted. På 1860-tallet ble en ny etasje påbygd etter tegninger av Karol Jan Mertsching, og bygningen fikk da en mer representativ karakter. Palasset var den første fabrikantresidensen av denne typen i Łódź.

Etter Scheiblers død ble det i årene 1884–1887 ombygd i neorenessansestil etter tegninger av Edward Lilpop fra Warszawa, noe som gav palasset dets nåværende utseende. Bygningen fikk blant annet et asymmetrisk plassert tårn, noe som viser innflytelse fra toskansk arkitektur. Ved hageelevasjonen ble det bygd en risalitt med terrasse.
Det stilrike palassindret står i kontrast til den noe beskjedne palassbygningen, skjønt det er ikke like overdådig utsmykket som i Izrael Poznańskis palass. Scheiblers palass skulle først og fremst tjene som bosted, og representative saler finnes derfor kun i første etasje. De er prydet med rikt utsmykkede kaminer og peiser, mens veggene er dekt med vevet stoff, paneler og keramiske plater. I en av salene finnes også vakker mosaikk fra det venetianske verkstedet til Antonio Salviatti. Takene er derimot dekorert med allegoriske malerier. Det svært rike inventaret kommer fra Berlin, Paris og Dresden. 
Palasset huser i dag Kinematografimuseet (Muzeum Kinematografii) som viser Łódź’ rike filmhistorie.


== Eksterne lenker ==
Kinematografimuseets hjemmeside
37452 Spirit

37452 Spirit er en asteroide oppdaget 24. september 1960 av Ingrid van Houten-Groeneveld sammen med Cornelis Johannes van Houten og Tom Gehrels.
Til ære for marsroveren Spirit sine store bistand i utforskingen av Mars, ble asteroiden gitt navnet Spirit etter forslag fra oppdagerne.


== Se også ==
39382 Opportunity


== Eksterne lenker ==
JPL – Like Rover, Like Asteroid 11.10.2004 Arkivert 11. mai 2008 hos Wayback Machine.
Saurdal kraftverk

Saurdal kraftverk er et vannkraftverk i Ulla-Førrevassdragene i Suldal kommune i Rogaland fylke. Kraftverket ble satt i drift i 1986. Verket utnytter et fall på  465 meter fra Blåsjø.
Blåsjø reguleres mellom 1 055 og 930 moh. 
Det er installert to  francisturbiner og to pumpeturbiner på tilsammen 640 MW. 
Brutto årsproduksjon er på 1376 GWh, det brukes ca 280 GWh til pumping. Netto produksjon er oppgitt til 952 GWh. 
De to pumpeturbinene kan pumpe vann tilbake i magasinet for lagring for senere produksjon. 
Eier er Lyse produksjon, Statkraft, Skagerak Kraft og AEP.
Kraftverket inngår i Ulla-Førreutbyggingen.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Skagerak Kraft
Statkraft
Börje Langefors

Börje Langefors (født 21. mars 1915, død 13. desember 2009) var en svensk dataekspert og forsker.
Börje Langefors var Sveriges første professor i informasjonsbehandling, særlig ADB, ved Tekniska högskolan i Stockholm i årene 1967–80. Før dette arbeidet han på 1950-tallet ved Saab med tidlig utvikling innen dataområdet, blant annet med Saabs datamaskin SARA.
Langefors var toneangivende når det gjaldt fremveksten av administrativ databehandling som et eget universitetsemne, senere ofte benevnt informatikk. Han pekte særlig på brukerens betydning ved databehandling og på behovet av en teoretisk overbygning ved systemutvikling. 
Begreper som Börje Langefors formulerte eller var med på å spre, er for eksempel «dator» (datamaskin), «informasjonssystem» og «informatikk».
Langefors ble i 1987 utnevnt til æresdoktor i filosofi ved Göteborgs universitet.


== Bibliografi i utvalg ==
Theoretical Analysis of Information Systems (1966)
System för företagsstyrning (1968)
Essay on Infology (sammen med Bo Dahlbom, 1995)


== Referanser ==


== Kilder ==
Association for Information Systems
Data- och systemvetenskap 40 år
Sven Salén

Sven Gustaf Salén (født 7. november 1890 i Borås, død 29. oktober 1969 i Kungsholmen, Stockholm) var en svensk reder, konkurranseseiler, visesanger og komponist.
Han grunnla Salénrederierna AB og var dets direktør 1922-62. Han hadde også suksess som konkurranseseiler, med bl.a. OL-bronse fra 1936 i seksmetersklassen. I 1927 vant han Gold Cup i Oyster Bay og mottok Svenska Dagbladets gullmedalje. Samme år oppfant han genoaseilet i forbindelse med Coppa Tirreno som arrangeres i Genovabukten.
Sammen med Evert Taube og borgermester Gunnar Fant stiftet han selskapet Visans vänner.


== OL-medaljer ==
1936  Berlin –  Bronse i seiling, 6-meter klassen  Sverige


== Referanser ==


== Eksterne lenker ==
(en) Sven Salén – kategori av bilder, video eller lyd på Commons 
(en) Sven Salén – Olympedia 
(en) Sven Salén – Sports-Reference (OL-resultater – arkivert) 
(sv) Sven Salén – Sveriges olympiske komité
Friidrett under Sommer-OL 1960

Friidrett under Sommer-OL 1960. Det ble konkurrert i 34 grener, 24 for menn og 10 for damer, i friidrett under Sommer-OL 1960 i Roma. USA ble beste nasjon med tolv gullmedaljer, én mer enn Sovjetunionen. Lekenes dronning ble den amerikanske sprinteren Wilma Rudolph med sin tre gullmedaljer.


== Medaljer ==


== Herrer ==


=== 100 m ===


=== 200 m ===


=== 400 m ===


=== 800 m ===


=== 1500 m ===


=== 5000 m ===


=== 10000 m ===


=== Maraton ===


=== 110 m hekk ===


=== 400 m hekk ===


=== 3000 m hinder ===


=== 4 x 100 m stafett ===


=== 4 x 400 m stafett ===


=== 20 km kappgang ===


=== 50 km kappgang ===


=== Høydehopp ===


=== Stavsprang ===


=== Lengde ===


=== Tresteg ===


=== Kule ===


=== Diskos ===


=== Slegge ===


=== Spyd ===


=== Tikamp ===


== Damer ==


=== 100 m ===


=== 200 m ===
Wilma Rudolph satte olympisk rekord med tiden 23,2 i innledende rundene.


=== 800 m ===


=== 80 m hekk ===
Irina Press satte olympisk rekord med< tiden 10,6 i et innledende heat.


=== 4 x 100 m stafett ===
Det amerikanske laget satte verdensrekord med tiden 44,4 i semifinalen.


=== Høydehopp ===


=== Lengde ===


=== Kule ===


=== Diskos ===


=== Spyd ===


== Eksterne lenker ==
Resultater og profilside Arkivert 23. januar 2009 hos Wayback Machine. på sports-reference.com
Tudorstil

Tudorstil er en periode i engelsk arkitektur. Den regnes som det siste stadiet i engelsk gotikk, og ble utviklet i tudortiden, 1485–1603. 
Tudorstilen begynnelse var under Henrik VII (1485–1509) den første engelske kongen fra Huset Tudor og stilen fortsatte under Henrik VIII (1509–1547), Edvard VI (1547–1553), Maria I (1553–1558) og Elisabeth I (1558–1603).
Den fulgte perpendikulær og gikk forut for engelsk renessanse. Tudorstilen har beholdt sitt tak på engelskmenns stilfølelse, og elementer av den forekommer fortsatt under utvidelser av eldre bygninger og til og med i noen nybygg, men da som nygotikk. 
Noen definerende trekk var den spesielle tudorbuen, orielvinduer, tudorblått og tudorrose samt større spredning og mer naturalisme i utskjæringer. Noe av det man i moderne tid aller mest forbinder med stilen er bindingsverk i hvitt og svart; i tudortiden var dette først og fremst vanlige menneskers arkitektur, mens finere byggverk ble kalket eller kledd i stein. 


== Eksterne lenker ==
Hartmanns kunstleksikon (tysk)
Kvilldal kraftverk

Kvilldal kraftverk er et vannkraftverk i Ulla-Førrevassdragene i Suldal kommune i Rogaland fylke. Kraftverket ble satt i drift i 1986. Verket utnytter et fall på 538 meter fra inntaksmagasin i Lauvastølsvatn.
Til inntaksmagasinet hentes det vann fra Saurdal kraftverk, Stovedalsvatnet og Sandsavatnet, som reguleres mellom 605 og 550 moh. Til Sandsavatnet overføres det vann fra Mosvatnet via Hjorteland pumpestasjon.
I tillegg hentes det inn vann fra en rekke bekkeinntak.
Blåsjø, som er hovedmagasin, reguleres mellom 1055 og 930 moh.
Det er installert fire francisturbiner på totalt 1240 MW (1480 MVA). Årsproduksjon er 3028 GWh. Kvilldal kan produsere full effekt i over 70 døgn om Blåsjø er full.Kraftverket er Norges største målt i installert effekt og kommer på 142. plass over verdens største kraftverk.   
Tverrsnittet på tilløpstunnelen er på hele 160 m2.   
Eier er Lyse produksjon, Statkraft, Skagerak Kraft og AEP. Kong Olav åpnet kraftverket 3. juni 1982.
Kraftverket inngår i Ulla-Førreutbyggingen.
Turbinene skal oppgraderes i perioden 2020 - 2023. Nye løpehjul vil gi 77 GWh økt produksjon.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Statkraft
Skagerak Kraft
Energiteknikk: Oppgraderer turbinene i Kvilldal
Paracoccidioidomicosisproctitissarcomucosis

Paracoccidioidomicosisproctitissarcomucosis er et meksikansk goregrind-band. Bandet ble stiftet i Santiago de Querétaro i 1999. Bandnavnet er en kombinasjon av sykdommene paracoccidioidomycosis, proctitis, sarkom og mucosus. Bandet spilte inn og ga ut de to demoene Cunnilingus og Lymphatic Descomposition Esquistosomiasis i 1999 og 2001, før de ga ut debutalbumet Satyriasis and Nymphomania i 2002. Bandet ga ut sitt andre album, Aromatica Germenexcitación en Orgías De Viscosa Y Amarga Putrefación i juni 2007.


== Medlemmer ==
Ginecólogo Necrolamedor Clitoral (Isaac) – Gitar og vokal
Obstetra Penetrador Himeneal (Cristoph) – Bass og vokal
Proctólogo Destructor de Esfínteres (Roberto) – Trommer


== Diskografi ==
Cunnilingus (Demo, 1999)
Cunnilingus (Split, 2001)
Lynphatic Descomposition Esquistosomiasis (Demo, 2001)
Satyriasis and Nymphomania  (2002)
Paracoccidioidomicosisproctitissarcomucosis / Butcher ABC (Split, 2004)
Aromatica Germenexcitación en Orgías De Viscosa Y Amarga Putrefación (2007)


== Eksterne lenker ==
(en) Paracoccidioidomicosisproctitissarcomucosis på Discogs 
(en) Paracoccidioidomicosisproctitissarcomucosis på MusicBrainz 
(en) Paracoccidioidomicosisproctitissarcomucosis på Encyclopaedia Metallum 
(en) Paracoccidioidomicosisproctitissarcomucosis på MySpace
James Nicholl

James «Jimmy» Nicholl (født 1890 i Port Glasgow, død 1955) var en skotsk fotballspiller. Mest kjent er han fra sin tid i Liverpool FC.
Nicholl spilte i Middlesbrough før han ble hentet til Liverpool av manager Tom Watson i 1913. Han fikk sin debut for de røde 24. januar 1914 i bortekampen på The Hawthorns mot West Bromwich, i en kamp Liverpool vant 1–0. Han spilte 14 av de 15 siste ligakampene Liverpool spilte denne sesongen, og scoret 3 mål. Nicholl var også med på laget som tapte FA-Cupfinalen mot Burnley 25. april 1914.
Året etter, i sesongen 1914/1915 var Nicholl den eneste Liverpoolspilleren som var involvert i samtlige kamper Liverpool spilte i.
Han forlot Liverpool etter sesongen på grunn av 1. verdenskrig.


== Statistikk ==
Liverpool


=== Kamper ===
1913–1915: Ligakamper – mål: 52 kamper – 12 mål.
1913–1915: Totalt kamper – mål: 59 kamper – 14 mål.


=== Medaljer ===
1913/1914: FA-Cupen, tapende finalist.


== Se også ==
Statistikk om Liverpool FC.


== Eksterne lenker ==
Profil på LFChistory.net
Hylen kraftverk

Hylen kraftverk er et vannkraftverk i Suldal kommune i Rogaland fylke. Kraftverket ble satt i drift i 1981.
Verket utnytter et fall på  68,5 meter fra Suldalsvatnet til havnivå i Hylsfjorden. Suldalsvatnet er regulert 1.5 meter. Suldalsvatnet mottar vann fra blant annet Kvilldal kraftverk.
I Hylen kraftverk er det mulig å slippe vann forbi turbinen via en omløpstunnel, ved for eksempel vedlikeholdsarbeid. For at villaksen ikke skal bli villedet inn Hylsfjorden slippes ikke vann ut via Hylen kraftverk i juli og august.
Det er installert to francisturbiner på totalt 160 MW. Midlere årsproduksjon er på 538 GWh.
I stasjonshallen har det vært arrangert ulike konserter, blant annet operaoppføringer.
Eiere er Lyse produksjon, Statkraft, Otra Kraft og Agder Energi Vannkraft. Kraftverket inngår i Ulla-Førreutbyggingen.
Portalbygget er tegnet av Egil Sorteberg. Det smale tårnet har små glugger som faktisk er tenkt brukt som skyteskår i en krigssituasjon.


== Referanser ==


== Eksterne lenker ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Statkraft
Skagerak Kraft
Ryan

Ryan er et irsk mannsnavn. Navnet er svært vanlig i mange engelsktalende land.


== Etymologi ==
Ryan var opprinnelig et etternavn, som har flere opprinnelser. Det kan være:

dannet som en engelsk form av irske Ó Riain, eller den eldre formen Ó Riagháin, som betyr «etterkommer av Rían». Fornavnet Rían har usikker opprinnelse, men kan være avledet av gæliske rí, «konge».
dannet som en kortform av Mulryan, som er en engelsk form av irske Ó Maoilriain, «etterkommer av Maoilriaghain».
dannet av Ó Ruaidhín, «etterkommer av den lille røde».


== Utbredelse ==
Ryan var et vanlig navn i USA siden 1970-årene.

I England har Ryan vært et vanlig navn siden 1980-årene.

Tabellen nedenfor gir en detaljert oversikt over populariteten til mannsnavnet Ryan  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.


== Annen bruk av navnet ==
Ryanair, irsk flyselskap


== Referanser ==


== Eksterne lenker ==
(en) Behind the Name: Ryan
(en) Think Baby Names: Ryan
No Sleep ’til Hammersmith

No Sleep 'til Hammersmith er det første konsertalbumet til heavy metal-bandet Motörhead. Albumet kom på førsteplass på UK Albums Chart i Storbritannia.


== Sporliste ==
«Ace of Spades» (2:57)
«Stay Clean» (2:52)
«Metropolis» (3:25)
«The Hammer» (3:04)
«Iron Horse/Born to Lose» (3:52)
«No Class» (2:49)
«Overkill» (4:45)
«(We Are) The Road Crew» (4:01)
«Capricorn» (4:43)
«Bomber» (3:20)
«Motörhead» (4:42)


== Personell ==
Lemmy – Vokal, bass
Eddie Clarke – Gitar
Philthy Taylor – Trommer


== Eksterne lenker ==
(en) No Sleep 'til Hammersmith på Discogs 
(en) No Sleep 'til Hammersmith på MusicBrainz 
(en) No Sleep 'til Hammersmith på Encyclopaedia Metallum 
(en) No Sleep 'til Hammersmith på AllMusic